Yevgenya Ratner

Yevgenya Moiseyevna Ratner kurerayoltkiraf gu Elkind ( rossiavon Евгения Моисеевна Ратнер, Элькинд ) tiyir rossiaf artowasik. Koe Smolensk koe savsafo rossiafo gindaxo is refa Rossia titi 1886 kobliyir. Bak 1931 koe Butirka flintropexe koe Moskva mulufter.

 Blirizva 
Yevgenya Ratner tir vey glastafa yasa. Moisey Gircevitc Ratner gadikye tiyir selaropik is poraf wideyik ke Smolensk. Yevgenya koe Sardikyafa Olda ke Smolensk vayar lize zo dobar.

Bak 1903 va Seltevafo Artowaso Pako yoter. Ba 12/04/1904 nope grustara va neda ke pako taneatomon zo soper. Va Artowara ke 1905 paker ise va exaksara ba 20/02 koe Smolensk grustar aze va gaderopafa katanara koe wenyaxe lize dewitcar. Bak vintera ke santoleaksat koe Moskva obledon ice Presnenski is Trioxgorna lyumar. Azon va winkafa neda ke pako koe Lenttaltexo.

Bak Artowara ke Toleaksat ke 1917, Yevgenya Ratner koe Sankt Peterburg az Moskva sayudar. Wetce dastrubenik ke Duma koka ke Moskva zo libur. Bal solpera ke SAP, va taltefa grelta kazokever. Bal 4-eafa aba gu avneda zo libur aze tir ke gadesa neda. Mali idulugal ke 1918 va neda ke Moskva birgoton gader. Ba 06/10/1919 koe Moskva gire zo soper. Kadimion zo tunuyar.

Bak 1920 ware zo soper aze do tane bardafe nazbeikye va Butirka flint zo kobudeyer.


Ba 07/08/1922 bal Jiz va Seltevafo Artowaso Pako koe Moskva, zo xonukalanzar. Soe direvielon gakera gan skusa avneda ke Rossiafe Galdafe Sokasane zo obukar. Bam, in koe Lubyanka flint bokson zo dagir nume toz aelyaster. Ba 14/01/1924, inafa gakera gu alubdafa dagira zo nuner. Tici 1925 Yevgenya Ratner do baroy nazbeik ( tevdaf ik sanbardaf ) ko Ust-Tsilma widama ke Petcorski utca koe Arxangelsk winka zo divblir. Banlize do Boris Ivanov ( 1890-1938 ) is Mixail Tseytlin ( 1890-1937 ) tigir. Kadimion arti lerdkafa aelyastera, do nazbeikeem ko Samarkand zo arburer. Banlize wetce skapopik di kobar ise va neva icde warzeraf uum di sanegar.

Mali 1925 veter. Bak 1930 ko Butirka flintropexe zo rundayar lize bak imwugal ke 1931 di mulufter.

 Dere rupec 

 Vuestexeem 
 (ru)  M. I. Leonov, Партия социалистов-революционеров в 1905-1907
 (ru) ''Партия социалистов-революционеров : Документы и материалы, t. II, III, Moskva,‎ 2001

|style="vertical-align: top;"|

|}

Ratner (Yevgenya)
Ratner (Yevgenya)
Ratner (Yevgenya)